laion/Wikipedia-Exotic huggingface dataset:
সমাণুতা

সম-অণু, মানে হল অণুটা একই কিন্তু এর গঠন ভিন্ন ভিন্ন।এই ভিন্ন গঠন হবার ধর্মটিই হল সমাণুতা। সমাণুতাকে আমরা ২ ভাগে ভাগ করতে পারি :- structural/ গাঠনিক :- এরা খুবই সাধারণ ৷ stereo or 3 dimentional :- এরা একটু কঠিন ধরনের ৷ এরা একই homologous group ও হতে পারে, আবার ভিন্নও হতে পারে। একই homologous গ্রুপের মধ্যে চেইন,অবস্থান আর মেটামারিজম, এই তিন প্রকার সমাণুতা দেখা যায়। এরা কার্বন চেইনেই সীমাবদ্ধ। ইহা লম্বা চেইনের একটা যৌগও হতে পারে, আবার অনেক শাখা প্রশাখা নিয়েও একটা সমাণু হতে পারে। যেমন: C 4H 10 , এটা বিউটেন, এর একটা মিথাইল গ্রুপ স্থানান্তরিত হয় এবং রুপান্তরিত 2-মিথাইল প্রোপেন। এ যৌগ ২টি অ্যালকেন। তাদের অবস্থানের উপর এই সমাণুতা নির্ভর করবে। যেমন: C4H8, এটা যদি বিউটিন-1 হয়, তার মানে দ্বিবন্ধন আছে 1 নং কার্বনে, বিউটিন -2 হলে, 2 নং কার্বনে। অবস্থানে আমরা কার্যকরী মূলক কোথায় আছে সেটা খুজতাম, আর এখানে খুজব কার্যকরী মূলকের দুই পাশে কয়টা কার্বন থাকবে সেটা । সেই হিসেবেই সমাণুতা।এদেরকে মেটামার বলে। যেমন C 5H 10O.. এটা পেন্টানোন -2 হতে পারে, যেখানে CO কার্যকরী মূলকের বাম পাশে 1টা CH 3 থাকে, কিন্তু পেন্টানোন -3 হলে, বামপাশে 2 টা কার্বন পরমাণু , CH 3CH− 2 আসবে। এবার ভিন্ন সমগোত্রীয়দের পালা৷ এরা দুরকম সমাণুতা দেখায় ৷ ‪*‎কার্যকরী মূলক সমাণুতা ‬: এখানে কার্যকরী মূলকগুলো ভিন্ন হবে। অথ্যাৎ সমগোত্রীয় শ্রেণী মানে ভিন্ন কার্যকরী মূলক। যেমনঃ C 2H 6O ,এটা ইথানল ও হতে পারে, আবার ডাইমিথাইল ইথারও হতে পারে। মানে একটা এলকোহল,আরেকটা ইথার।‪*‎টটোমারিজম ‬: এরা গাঠনিক সমাণুতার মাঝে সবচাইতে অভিজাত শ্রেণী।এরা একজন নিজে থেকেই আরেক রকম সমাণুতে রূপান্তরিত হয়ে যায় ।এইজন্য এদের 'গতিশীল কার্যকরী মূলক সমানুতা' বলে। যেমন: প্রোপানোন থেকে স্বতঃস্ফূর্তভাবে প্রোপিন-2-অল তৈরি হয়, যেখানে একজন আরেকজনের সমাণু।প্রোপানোন একটি কিটোন, প্রোপিন -2-অল হল ইনল (এলকিন+এলকোহল) সমাণু। এদেরকে আমরা keto-enol tautomerism ও বলতে পারি। মাধ্যমিক রসায়ন (৯ম ও ১০ম শ্রেণি )
নিউক্লাইডসমূহের ছক (বিভক্ত, সীমাবদ্ধ)

রাসায়নিক উপাদানসমূহের পরিচিত সকল আইসোটোপ এই আইসোটোপ সারণীসমূহতে প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়। প্রতিটি আইসোটোপ সেলের রঙ (প্রতিটি বিভাগে রঙের তালিকা দেখুন) দ্বারা অর্ধায়ু নির্দেশিত হয় । রঙীন সীমানাগুলো সবচেয়ে স্থিতিশীল পারমাণবিক আইসোমার অবস্থার অর্ধায়ু নির্দেশ করে। এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে। ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান Interactive Chart of Nuclides (Brookhaven National Laboratory) ওয়েব্যাক মেশিনে আর্কাইভকৃত ২৫ জুলাই ২০২০ তারিখে The Lund/LBNL Nuclear Data Search An isotope table with clickable information on every isotope and its decay routes is available at chemlab.pc.maricopa.edu An example of free Universal Nuclide Chart with decay information for over 3000 nuclides is available at Nucleonica.net. The LIVEChart of Nuclides - IAEA Links to other charts of nuclides, including printed posters and journal articles, is available at nds.iaea.org.
ষাঁড়ের লড়াই

অতীতে বাংলাদেশে ষাঁড়ের লড়াই একটি প্রসিদ্ধ খেলারূপে প্রচলন ছিল। লড়াই করার জন্য ষাঁড় গরু আলাদাভাবে লালন পালন করা হতো। এর দ্বারা হাল চাষ বা অন্য কোন ধরনের কাজ করা হতো না। ষাঁড়টিকে মোটাতাজা করা হতো শুধু লড়াই করার জন্য। শুকনো মৌসুমে গ্রামের বাজারে ঢোল পিটিয়ে ষাঁড়ের লড়াই দেখার আমন্ত্রন জানানো হতো। মাঠে ষাঁড়ের মালিকগণ তাদের ষাঁড়গুলোকে বিভিন্ন রঙিন কাপড়, ঘুংগুর, দোয়াল দিয়ে গেঁথে নিয়ে আসতেন। দুদিকে দুজন রশি দিয়ে বেঁধে নিয়ে এসে দুপক্ষের ষাঁড়কে ছেড়ে দিয়ে সবাই মিলে ঢাক ঢোল পিটিয়ে ও বিভিন্ন তালে তালে গান করত। এভাবে উপস্থিত সকল ষাঁড়ের মধ্যে যে ষাঁড়টি প্রথম স্থান পেত তাকে পুরস্কার দেয়া হতো। সে পুরস্কার গরুর গলায় বেঁধে বাজারে বাজারে দেখানো হতো। বর্তমানে এই শৌখিন প্রথা বিলুপ্তির পথে। ইবেরীয় উপদ্বীপ, ফ্রান্স এবং লাতিন আমেরিকার অনেক ঐতিহাসিক ষাড়ের লড়াইয়ের স্থান রয়েছে। বৃহত্তম ভেন্যুটি হ'ল সেন্টার মেক্সিকো সিটির প্লাজা মেক্সিকো, যার ৪৮,০০০ দর্শক ধারনক্ষমতা রয়েছে এবং প্রাচীনতমটি বাজর প্লাজা এবং রন্ডার প্লাজা, স্পেনীয় প্রদেশের সালামানকা ও মালাগনা। সমস্ত ষাড়ের লড়াইয়ের স্থানেরই একটি মূল্য নির্ধারণের সিস্টেম রয়েছে, মূল কারণ সূর্য এবং ছায়া, লড়াইয়ের সান্নিধ্য এবং টরেরোর (যে লোকটি লড়াই করে) অভিজ্ঞতার মাত্রা। পশু কল্যাণ সংস্থাগুলোর বিরোধিতা, তহবিল সংকট এবং ধর্মীয় কারণসহ বিভিন্ন উদ্বেগের কারণে ষাঁড়ের লড়াই বিতর্কিত। বেশিরভাগ দেশে ষাড়ের লড়াই অবৈধ, তবে স্পেন এবং পর্তুগালের বেশিরভাগ অঞ্চলে, পাশাপাশি কিছু হিস্পানিক আমেরিকান দেশ এবং দক্ষিণ ফ্রান্সের কিছু অংশে এখনো রয়ে গেছে। রোদিও ক্লাউন - একজন বুল ফাইটার বুল ফাইটারদের তালিকা আন্দালুসীয় ঘোড়া ইবেরীয় ঘোড়া বরুড়ার ইতিহাসঃ নাসির আহমেদ; পৃষ্ঠাঃ ২৯৫; প্রথম প্রকাশঃ ফেব্রুয়ারি ২০০৫ ইং "www.worldstadiums.com"। www.worldstadiums.com। ৫ জুন ২০১১ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১০।  "Corrida de Toros"।  "Bullfighting in Europe"। Humane Society International। সংগ্রহের তারিখ ১৯ এপ্রিল ২০১৬।  সিএএস আন্তর্জাতিক অ্যান্টি-বুলফাইটিং সংস্থা দ্য বুল ফাইটার এন্ড দ্য লেডি , একটি চলচ্চিত্র
লাল-রেখা টর্পেডো মাছ

সাহাড্রিয়া ডেনিসনি বা লাল-রেখা টর্পেডো মাছ (বৈজ্ঞানিক নাম: Sahyadria denisonii) (ইংরেজি: Denison barb, red-line torpedo barb, or roseline shark) হচ্ছে ভারতের পশ্চিম ঘাটের দ্রুত প্রবহমান নদী ও খাড়িতে বসবাসকারি একটি মাছের প্রজাতি। এটি সাধারণত অ্যাকোয়ারিয়াম ব্যবসায় দেখা যায়। এদের দেহের আকৃতি অনেকটা টর্পেডোর মত। ৪ থেকে ৫ ইঞ্চি দেহের অধিকারী একুরিয়ামে রাখার মত একটি দারুণ চকচকে মাছ। চোখ থেকে এদের দেহের অর্ধেক পর্যন্ত লাল নিয়ন রঙের দাগটি অত্যন্ত আকর্ষনীয়। আর এদের মাথা থেকে লেজ পর্যন্ত কাল দাগটিও দেখতে সুন্দর। যেটি সবথেকে চোখে পড়ার মত তা হলো এই মাছের পাখনাগুলিতে এবং লেজে হলুদ, লাল, নীল রঙের চমৎকার বর্ণচ্ছটা। ভারতের পশ্চিমের রাজ্য মহারাষ্ট্র, কর্ণাটক এবং কেরালার সমুদ্র উপকূলে এই মাছ বেশি দেখা যায়। এই মাছগুলো দলবদ্ধভাবে চলাফেরা করে। Ali, A., Raghavan, R. & Dahanukar, N. 2011. Puntius denisonii. In: IUCN 2013. IUCN Red List of Threatened Species. Version 2013.2. <www.iucnredlist.org>. Downloaded on 28 November 2013. টেমপ্লেট:FishBase species Raghavan, R., Philip, S., Ali, A. & Dahanukar, N. (2013): Sahyadria, a new genus of barbs (Teleostei: Cyprinidae) from Western Ghats of India. ওয়েব্যাক মেশিনে আর্কাইভকৃত ২ ডিসেম্বর ২০১৩ তারিখে Journal of Threatened Taxa, 5 (15): 4932-4938. Seriously Fish: Puntius denisonii. Retrieved 26 June 2014.
বর্মি মইলাম

বর্মি মইলাম বা মাইল্লা আম (বৈজ্ঞানিক নাম: Bouea oppositifolia) হচ্ছে Anacardiaceae পরিবারের একটি আমের প্রজাতি। এটি প্রথম ১৯৪৮ সালে রেকর্ড করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। এটি স্বাদে বেজায় টক। এদের ফল আকারে খুব ছোট হয়, দেখতে বড় জলপাইয়ের মতো, পাকলে রং হয় হলুদ। এই আমগাছ পার্বত্য চট্টগ্রাম, আসাম, ত্রিপুরা, মায়ানমার, ইন্দোনেশিয়া অঞ্চলের নিজস্ব গাছ। বাংলাদেশের সংরক্ষিত উদ্ভিদের তালিকা The Plant List (2010)। "Bouea oppositifolia"। সংগ্রহের তারিখ 19-9-2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪০
বু আলী শাহ কালান্দার

শেখ শরফুদ্দিন বু আলী কালান্দার পানিপথী (১২০৯-১৩২৪ খ্রিষ্টাব্দ বা ৭২৪ হিজরি) চিশতিয়া তরিকার একজন সূফি সাধক যিনি ভারতে বাস করতেন। পানিপথের শহরে তার দরগাহ (মাজার) অবস্থিত যা একটি ধর্মীয় তীর্থস্থান। তার আসল নাম ছিল শেখ শরফুদ্দিন কিন্তু তিনি বু আলী শাহ নামেই অধিক পরিচিত। তার পিতার নাম শেখ ফখর উদ্দিন, যিনি তার সময়ে মহান পণ্ডিত এবং দরবেশ ছিলেন। তিনি খুব অল্প বয়সে তার পড়াশোনা শেষ করেন এবং পরবর্তীকালে প্রায় বিশ বছর দিল্লির কুতুব মিনারের নিকটে পড়াশোনা করেন। দিওয়ানে হযরত শরফুদ্দিন বু আলী কালান্দার নামে তিনি ফার্সি কবিতার একটি সংকলন প্রকাশিত করেন যা পরবর্তকালে খাজা শাহাউদ্দিন কর্তৃক পাঞ্জাবী ভাষায় অনূদিত হয়। ফার্সি ভাষায় এটি একটি মহান সূফি কাজ। একটি সূত্রে জানা যায় তিনি ১২০৯ খ্রিষ্টাব্দের প্রথম দিকে ভারতের পানিপথে জন্ম গ্রহণ করেন। তার দরগাহের সমাধিফলকে ফার্সি ভাষায় লেখা আছে, তার জন্মস্থান গাঞ্জায় যা বর্তমানে আজারবাইজান। এ থেকে বুঝা যায় তার বংশ নুমান ইবনে থাবিত হযরত আবু হানিফা থেকে এসেছে। তার পিতার নাম শেখ ফখর উদ্দিন, যিনি তার সময়ের মহান পণ্ডিত এবং দরবেশ ছিলেন। তার মাতা বিবি হাফিজা, মৌলানা সৈয়দ নিমাত উল্লাহ হামদানির কন্যা। ৬০০ হিজরীতে তার পিতা ইরাক থেকে ভারতে আসেন এবং পানিপথে বসতি স্থাপন করেন। চার বছর বয়স থেকেই বু আলী কালান্দার মায়ের কাছ থেকে পবিত্র কুরআন পাঠ করতে শিখেন এবং পণ্ডিত রাম সানাহি থেকে হিন্দু শাস্ত্রের উপর জ্ঞান অর্জন করেন। তরুণ বয়সে তিনি তিনটি তরিকার (সোহারার্দিয়া, কাদেরিয়া এবং নকশাবন্দিয়া) জ্ঞান অর্জন করেন। তার উনিশ জন আধ্যাত্মিক পীর বা দীক্ষাগুরু রয়েছে, যাদের মধ্যে এগারজন মুসলমান এবং আটজন হিন্দু। এই মহান সাধকের অনেক উপাখ্যান লোক মুখে প্রচলিত রয়েছে। একটি উপখ্যান এমন রয়েছে যে, প্রায় ৩৬ বছর কার্নাল নদীর পানিতে দাড়িঁয়ে থেকে সাধনা করার ফল স্বরূপ মুহাম্মাদ তাকে বু আলী (আলীর সুবাস)উপাধি দান করেন। এই মর্যাদাপ্রাপ্ত হওয়ার পর অনেক মহান সুফি সাধক তার সাক্ষাত লাভ করার জন্য আসেন। অন্য আরেকটি উপাখ্যানে উল্লেখ আছে, একদিন মুহাম্মাদ তার বেশারতে (স্বপ্ন) আসেন এবং তাকে একটি ইচ্ছা পূরণের আশ্বাস দেন। কালান্দার নবুওয়াতের আবেদন করল এবং তাকে বলা হল নবুওয়তের দরজা বন্ধ হয়ে গেছে এবং মুহাম্মাদ হচ্ছেন শেষ নবী। তারপর তিনি আলী হতে চাইলেন এবং বলা হল ঐ মর্যাদাটিও আগেই পূর্ণ হয়েছে। এরপর তিনি আলীর অন্তত সুবাস পাওয়ার জন্য আবেদন করলেন এবং তার এই ইচ্ছা পূর্ণ করা হল। তার নামের একটি তাৎপর্যপূর্ণ দিক হল এই যে, বু আলী কুন্যিয়াত আবু আলী এর অন্যরূপ। "সংরক্ষণাগারভুক্ত অনুলিপি"। ২৩ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৫।  Shahudin, Maulavi। Diwane Bu Ali। Malik Chananuddin।  Boota, Sohail (২০০৭)। Tazkara Aulia। Sialkot: Shahudin Acadmey।  Qadri Sarwari, Mumtaz Ali। Hazeena Tul Uns। Sialkot: Zam Zama Printing Press।  "More about the saint"। http://www.aulia-e-hind.com/d। ৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৫।  |ওয়েবসাইট= এ বহিঃসংযোগ দেয়া (সাহায্য) "কালান্দার শাহ"। http://www.aulia-e-hind.com/। ১৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৫।  |ওয়েবসাইট= এ বহিঃসংযোগ দেয়া (সাহায্য)
ইভন রিডলি

ইভন রিডলি (ইংরেজি: Yvonne Ridley) (জন্ম ২৩ এপ্রিল ১৯৫৮) হলেন একজন ব্রিটিশ সাংবাদিক এবং প্রাক্তন রেস্পেক্ট পার্টির সক্রিয় কর্মী। ২০০১ সালে তিনি তালেবানদের দ্বারা বন্দি হন, এবং বন্দিদশা থেকে মুক্তির পর ইসলাম ধর্ম গ্রহণ করেন, পরবর্তী সময়ে তিনি জিওনবাদের একজন প্রকাশ্য বিরোধী এবং পাশ্চাত্য গণমাধ্যমের দৃষ্টিভঙ্গির কড়া সমালোচক হয়ে ওঠেন। রিডলি স্ট্যানলি, কাউন্টি ডারহামের শ্রমিক শ্রেণীর খনির শহরে জন্মগ্রহণ করেন, তিনি তিন মেয়ের মধ্যে সর্বকনিষ্ঠ ছিলেন,[1] এবং চার্চ অফ ইংল্যান্ডে তার লালন-পালন হয়েছিল।[4] তিনি স্থানীয় স্ট্যানলি নিউজে তার কর্মজীবন শুরু করেন,[1] যা ছিল ডারহাম বিজ্ঞাপনদাতা সিরিজের অংশ। সেখান থেকে তিনি নিউক্যাসল আপন টাইনে চলে আসেন[3] এবং থমসন আঞ্চলিক সংবাদপত্রের জন্য দ্য সানডে সান এবং নিউক্যাসল জার্নালের পাশাপাশি ওয়েস্টমিনস্টার প্রেস গ্রুপের অংশ নর্দার্ন ইকোতে কাজ করেন। তিনি লন্ডন কলেজ অফ প্রিন্টিংয়ে পড়েন। একজন সাংবাদিক হিসাবে, তিনি দ্য সানডে টাইমস, দ্য ইন্ডিপেনডেন্ট অন সানডে, দ্য অবজারভার, ডেইলি মিরর এবং দ্য নিউজ অফ দ্য ওয়ার্ল্ড দ্বারা নিযুক্ত ছিলেন। তিনি রবিবার ওয়েলসের উপ-সম্পাদক এবং ভারপ্রাপ্ত সম্পাদক ছিলেন এবং সানডে এক্সপ্রেস যখন তাকে 9/11-এর পর আফগানিস্তানে পাঠায় তখন চিফ রিপোর্ট "Yvonne Ridley: captured by Islam"। Emel। জানুয়ারি ২০০৪।  In the Hands of the Taliban by Yvonne Ridley (2001). আইএসবিএন ১৮৬১০৫৪৯৫৫. Ticket to Paradise by Yvonne Ridley (2003). আইএসবিএন ১৮৯৩৩০২৭৭৬ Yvonne Ridley video interview on Turntoislam.com
গোধা (তারামণ্ডল)

গোধা মণ্ডল (ইংরেজি: Lacerta) ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক চিহ্নিত ৮৮টি আধুনিক তারামণ্ডলের একটি। ইংরেজি শব্দ লেসার্টা লাতিন থেকে এসেছে যে ভাষায় এর অর্থ টিকটিকি। এই ছোট্ট, অনুজ্জ্বল তারামণ্ডলটির ধারণা পোল্যান্ডের জ্যোতির্বিজ্ঞানী ইয়োহানেস হাভেলিয়ুস ১৬৮৭ সালে প্রথম পত্তন করেছিলেন। এর উজ্জ্বলতম তারাগুলো কাশ্যপেয় মণ্ডলের মতই ইংরেজি 'W' বর্ণটির মত আকৃতি তৈরি করে, এ কারণে একে অনেক সময় "ছোট কাশ্যপেয়" বলা হয়। এর অবস্থান উত্তর খ-গোলার্ধে বক, কাশ্যপেয় ও ধ্রুবমাতা মণ্ডলের মাঝে। এর উত্তরাংশ আকাশগঙ্গার চাকতির মাঝে পড়ে। ‌‌ Constellation of the Month: Lacerta: The Lizard, লেখক: Mark Deprest, Reflections-এ ২০০১ সালের জুনে প্রকাশিত The Deep Photographic Guide to the Constellations: Lacerta Weasner's Mighty ETX Site, GO TO LACERTA (শৌখিন জ্যোতির্বিদদের জন্য একটি গাইড)
মুখতার আহমেদ

মুখতার আহমেদ (উর্দু: مختار احمد‎‎; জন্ম ২০ ডিসেম্বর ১৯৯২) হলেন একজন পাকিস্তানি আন্তর্জাতিক ক্রিকেটার। তিনি মূলত একজন ডান-হাতি উদ্বোধনী ব্যাটসম্যান হিসেবে প্রতিনিধিত্ব করে থাকেন। মুখতার আন্তর্জাতিক অঙ্গনে ২০১৫ সালের ২৪ এপ্রিল বাংলাদেশের বিপক্ষে পাকিস্তানের হয়ে টুয়েন্টি২০ আন্তর্জাতিক ক্রিকেটে আত্মপ্রকাশ করেন। মোহাম্মাদ রিজওয়ান উমর আকমল "Pakistan tour of Bangladesh, Only T20I: Bangladesh v Pakistan at Dhaka, Apr 24, 2015"। ESPN Cricinfo। সংগ্রহের তারিখ ২৪ এপ্রিল ২০১৫।  ইএসপিএনক্রিকইনফোতে মুখতার আহমেদ (ইংরেজি) ক্রিকেটআর্কাইভে মুখতার আহমেদ (সদস্যতা প্রয়োজনীয়) (ইংরেজি)
নিউক্লাইডসমূহের ছক (বিভক্ত, প্রশস্ত)

রাসায়নিক উপাদানসমূহের পরিচিত সকল আইসোটোপ এই আইসোটোপ সারণীসমূহতে প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়। প্রতিটি আইসোটোপ সেলের রঙ (প্রতিটি বিভাগে রঙের তালিকা দেখুন) দ্বারা অর্ধায়ু নির্দেশিত হয়। রঙীন সীমানাগুলো সবচেয়ে স্থিতিশীল পারমাণবিক আইসোমার অবস্থার অর্ধায়ু নির্দেশ করে। এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে। ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী →পর্যায় সারণীতে যান ← পূর্ববর্তী | পরবর্তী→পর্যায় সারণীতে যান Interactive Chart of Nuclides (Brookhaven National Laboratory) ওয়েব্যাক মেশিনে আর্কাইভকৃত ২৫ জুলাই ২০২০ তারিখে The Lund/LBNL Nuclear Data Search An isotope table with clickable information on every isotope and its decay routes is available at chemlab.pc.maricopa.edu An example of free Universal Nuclide Chart with decay information for over 3000 nuclides is available at Nucleonica.net. The LIVEChart of Nuclides - IAEA Links to other charts of nuclides, including printed posters and journal articles, is available at nds.iaea.org.
বিক্রিয়ায় প্রমাণ তাপ

এনথালপি পরিবর্তন বা বিক্রিয়া তাপ বা বিক্রিয়ায় প্রমাণ তাপ হল চাপ ও তাপ স্থির রেখে কোনো বিক্রিয়া সংঘটন কালে যে পরিমাণ তাপ পরিবেশ থেকে শোষিত হয় বা পরিবেশে নির্গত হয় সে পরিমাণ তাপের পরিবর্তন৷ একটি জেনেরিক রাসায়নিক বিক্রিয়া জন্য: −vA A + −vB B + ... → vP P + vQ Q ... বিক্রিয়ায় প্রমাণ তাপ ΔHr⊖ বিকারক এবং উৎপাদ এর গঠনের প্রমাণ তাপমাত্রা ΔHfo এর সাথে সম্পর্কযুক্ত যা নিম্নলিখিত সমীকরণটিকে অনুসরণ করে: Δ H r ⊖ = ∑ B v B Δ H f ⊖ ( B ) {\displaystyle \Delta H_{\mathrm {r} }^{\ominus }=\sum _{B}{v_{B}\Delta H_{\mathrm {f} }^{\ominus }(B)}}
সত্যজিৎ রায়ের সাহিত্যকর্ম

সত্যজিৎ রায় যেমন ছিলেন একজন বিখ্যাত বাঙালি ভারতীয় চলচ্চিত্র পরিচালক, তেমনই তাঁরবাংলা সাহিত্যে তার অবদানের জন্যও বিখ্যাত। তার সৃষ্ট বিখ্যাত চরিত্র হল গোয়েন্দা ফেলুদা, বৈজ্ঞানিক প্রফেসর শঙ্কু ও তারিণীখুড়ো। তিনি এই তিনটি চরিত্র ছাড়াও অনেক ছোট উপন্যাস ও ছোট গল্প রচনা করেছেন। তাঁর লেখার মূল লক্ষ্য ছিল কিশোর তরুণ পাঠকবর্গ, যদিও তিনি আবালবৃদ্ধবনিতার কাছে প্রিয় লেখক ছিলেন। তার অধিকাংশ উপন্যাস ও গল্প প্রকাশ হয় কলকাতার আনন্দ প্রকাশনের মাধ্যমে, এবং তার অধিকাংশ চিত্রনাট্যগুলি তার বন্ধু নির্মাল্য আচার্য সম্পাদিত "এক্ষণ" নামে পত্রিকায় প্রকাশিত হয়। ১৯৯০-এর দশকের মঝামাঝি তার অনেক চলচ্চিত্র বিষয়ক লেখা এবং ছোট গল্পের সংকলন পাশ্চাত্যেও প্রকাশিত হয়। তাঁর অনেক গল্পই ইংরাজিতে অনুদিত ও প্রকাশিত হয়েছে। ফেলুদা, যাঁর আসল নাম প্রদোষ চন্দ্র মিত্র, হলেন কলকাতাবাসী একজন শখের গোয়েন্দা. সাধারণতঃ তার সঙ্গী দু'জন: তোপসে (তার খুড়তুতো ভাই- তপেশ রঞ্জন মিত্র) এবং লালমোহনবাবু (লালমোহন গাঙ্গুলী যিনি নিজে জটায়ু ছদ্মনামে রহস্য রোমাঞ্চের গল্প লেখেন।) সত্যজিৎ রায় ৩৫টি ফেলুদার গল্প লেখেন, যার সবই খুব জনপ্রিয় হয় এবং এর মধ্যে দু'টিকে নিয়ে তিনি নিজেই চলচ্চিত্র তৈরি করেন – সোনার কেল্লা (চলচ্চিত্র) এবং জয় বাবা ফেলুনাথ। তারিণীখুড়ো হলেন একজন চিরকুমার (অবিবাহিত) মজলিশি বৃদ্ধ যিনি নিজের জীবনের বিচিত্র অভিজ্ঞতা নিয়ে গল্প বলতে ভালোবাসেন। তার অনেক গল্পই রোমাঞ্চকর ভয়ের বা ভুতের গল্পের মত হয়ে যায় আবার অনেক গল্পে তার উপস্থিত বুদ্ধি ও বিচক্ষণতার প্রমাণ পাওয়া যায়। তার সৃষ্ট বিখ্যাত চরিত্রগুলির গল্প ছাড়াও সত্যজিৎ রায় আরো নানা গল্প রচনা করেছেন। এগুলির অনেকগুলিই সন্দেশ পত্রিকায় অথবা বারোটি করে গল্পের সংকলন হিসাবে প্রকাশিত হয়েছে- যেগুলি সরচিপূর্ণ পটভুমিকায় গড়ে তোলা, এবং গল্প হিসাবে প্রায় শেষ অবধি সাদামাঠা কিন্তু সমাপ্তির ঠিক আগে গল্প অদ্ভুত মোড় নিয়ে পাঠককে অবিস্মরণীয় অনুভূতির স্বাদ দিয়েছে। অধিকাংশ গল্পেই দেখানো হয়েছে কীভাবে সামান্য কোন ঘটনা কারুর জিবনে গভীর রেখাপাত করেছে, আবার কোন কোনটি রোমহর্ষক ভয়ের গল্প। এদের ভাষা খুবই সরল ও সাবলীল। সত্যজিৎ রায় অনেক ছোট গল্প ইংরাজী থেকে অনুবাদও করেন যেগুলি বেশীরভাগই রোমাঞ্চকর গল্প যাদের মধ্যে কয়েকটি ব্রাজিলের কালো বাঘ বইটিতে প্রকাশিত হয়। সত্যজিৎ রায় বেশ কিছু কবিতা অনুবাদ করেন ও কয়েকটি লিমেরিক রচনা করেন যেগুলির সংকলন - 'তোড়ায় বাঁধা ঘোড়ার ডিম' নামে প্রকাশিত হয়। মধ্যপ্রাচ্যের মোল্লা নাসীরুদ্দীনের অনেকগুলি গল্প সংগ্রহ করে সত্যজিৎ রায় মোল্লা নাসীরুদীনের গল্প নামে একটি সংকলন প্রকাশ করেন। ফটিকচাঁদ গল্পটি একটি কিশোরকে নিয়ে; সুজন হরবোলা একজন হরবোলার কাল্পনিক জীবনবৃত্তান্ত যা সত্যজিৎ পরে সিনেমার রূপ দিয়েছেন। একেই বলে শুটিং সত্যজিত রায়ের নিজের শুটিংয়ের অভিজ্ঞতা ও চিন্তা ভাবনাকে নিয়ে লেখা। যখন ছোটো ছিলাম হল তার বাল্যকালের স্মৃতিচারণ। Our Films, Their Films (আমাদের ছবি, তাদের ছবি) তার চলচ্চিত্র সমলোচনার সংকলন। বিষয় চলচ্চিত্র (১৯৮২) তার লেখা চলচ্চিত্র বিষয়ক প্রবন্ধের একটি সংকলন। বিভিন্ন সময় লেখা আঠারোটি প্রবন্ধ এখানে সন্নিবিষ্ট হয়েছে। সত্যজিৎ রায়ের লেখা বই (SatyajitRay.org) ওয়েব্যাক মেশিনে আর্কাইভকৃত ৩০ মার্চ ২০১৩ তারিখে
সাঙ্গু নদী

সাঙ্গু নদী বা শঙ্খ নদী, বাংলাদেশের পূর্ব-পাহাড়ি অঞ্চলের চট্টগ্রাম ও বান্দরবান জেলার একটি নদী। নদীটির দৈর্ঘ্য ২৯৪ কিলোমিটার, গড় প্রস্থ ১১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাঙ্গু নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৫। ১৮৬০ সালে চট্টগ্রাম ও পার্বত্য চট্টগ্রামের গেজেটিয়ার প্রকাশকালে ব্রিটিশ শাসকরা ইংরেজিতে এটিকে সাঙ্গু নাম দেন তবে মারমা সম্প্রদায়ের ভাষায় শঙ্খকে রিগ্রাই খিয়াং অর্থাৎ স্বচ্ছ পানির নদ বলা হয়। বান্দরবানের শঙ্খ-তীরবর্তী লােকজনের ৯০ শতাংশই মারমা। জীবন-জীবিকাসহ দৈনন্দিন কাজে এরা নদীটির ওপর নির্ভরশীল। নদীটি দেশের দক্ষিণে পার্বত্য চট্টগ্রাম অঞ্চলে অবস্থিত একটি পাহাড়ি নদী। কর্নফুলীর পর এটি চট্টগ্রাম বিভাগের দ্বিতীয় বৃহত্তম নদী। বাংলাদেশের অভ্যন্তরে যে কয়টি নদীর উৎপত্তি তার মধ্যে সাঙ্গু নদী অন্যতম। মিয়ানমার সীমান্তবর্তী বাংলাদেশের বান্দরবান জেলার মদক এলাকার পাহাড়ে এ নদীর জন্ম। বান্দরবান জেলা ও দক্ষিণ চট্টগ্রামের সাতকানিয়া, চন্দনাইশ, আনােয়ারা ও বাঁশখালীর ওপর দিয়ে প্রবাহিত হয়ে এটি বঙ্গোপসাগরে গিয়ে মিশেছে। উৎসমুখ হতে বঙ্গোপসাগর পর্যন্ত এই নদীর দৈর্ঘ্য ১৭০ কিলোমিটার। সাঙ্গু নদী বান্দরবান জেলার প্রধানতম নদী। বান্দরবান জেলা শহরও এ নদীর তীরে অবস্থিত। এ জেলার জীবন–জীবিকার সাথে সাঙ্গু নদী ওতপ্রোতভাবে জড়িত। বান্দরবানের পাহাড়ি জনপদের যোগাযোগের ক্ষেত্রে এ নদী একটি অন্যতম মাধ্যম। বাংলাদেশের প্রধান কয়েকটি পাহাড়ি নদীর মধ্যে সাঙ্গু নদী অন্যতম। বান্দরবান জেলা এবং চট্টগ্রামের দক্ষিণাঞ্চল এ নদীবিধৌত। বাংলাদেশের বেশির ভাগ নদী উত্তর হতে দক্ষিণ দিকে প্রবাহিত হয়ে বঙ্গোপসাগরে গিয়ে মিশেছে। কিন্তু সাঙ্গু নদী বান্দরবানের দক্ষিণাঞ্চলে সৃষ্টি হয়ে উত্তর দিকে প্রবাহিত হয়ে পশ্চিমে বাঁক নিয়ে বঙ্গোপসাগরে গিয়ে শেষ হয়েছে। পার্বত্য অঞ্চলে নদীর মাধ্যমে চলাচলের ক্ষেত্রে এর যথেষ্ট গুরুত্ব রয়েছে। বালি উত্তলনের ক্ষেত্রেও এর গুরুত্ব রয়েছে। বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ দোহাজারী রেলওয়ে স্টেশন মানিক মোহাম্মদ রাজ্জাক (ফেব্রুয়ারি ২০১৫)। "পূর্ব-পাহাড়ি অঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২৯১-২৯২। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) BD Ad Info ওয়েবসাইট[স্থায়ীভাবে অকার্যকর সংযোগ] দৈনিক বাংলাদেশ প্রতিদিন, ১১ মার্চ ২০১১ তারিখে প্রকাশিত প্রতিবেদন[স্থায়ীভাবে অকার্যকর সংযোগ] "UK BD News এর প্রতিবেদণ"। ২০১১-১২-০৪ তারিখে মূল থেকে আর্কাইভ করা। সংগ্রহের তারিখ ২০১১-১১-০৮।  দৈনিক কালের কন্ঠ শঙ্খ এখন ধু-ধু বালুচর - সমকাল, ৩ এপ্রিল ২০১৮, পৃষ্ঠা ৭। http://epaper.samakal.com/nogor-edition/2018-04-03/7
নিউক্লাইডসমূহের ছক (সম্পূর্ণ)

নিচের আইসোটোপ ছকে অন্তত এক দিন অর্ধায়ু আছে এমন সকল রাসায়নিক উপাদান এর অাইসোটোপসমূহ প্রদর্শিত রয়েছে। যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়। সেল রঙ প্রতিটি আইসোটোপ এর অর্ধায়ু উল্লেখ করে; যদি একটি বর্ডার উপস্থিত থাকে, এটির রঙ সবচেয়ে স্থিতিশীল নিউক্লিয়ার আইসোমার এর অর্ধায়ু ইঙ্গিত করে।গ্রাফিকাল ব্রাউজারটিতে প্রতিটি আইসোটোপের অর্ধায়ু ইঙ্গিতের একটি টুলটিপ আছে। Island of stability The data for these tables came from Brookhaven National Laboratory which has an interactive Table of Nuclides with data on ~3000 nuclides. Interactive Chart of Nuclides (Brookhaven National Laboratory) The Lund/LBNL Nuclear Data Search An isotope table with clickable information on every isotope and its decay routes is available at chemlab.pc.maricopa.edu An example of free Universal Nuclide Chart with decay information for over 3000 nuclides is available at Nucleonica.net The LIVEChart of Nuclides – IAEA Links to other charts of nuclides, including printed posters and journal articles, is available at nds.iaea.org
নেপালের বিশ্ব ঐতিহ্যবাহী স্থানসমূহের তালিকা

নেপালে চারটি স্থানকে ইউনেস্কো স্বীকৃত বিশ্ব ঐতিহ্যবাহী স্থানের মর্যাদা দেওয়া হয়েছে। চিতবন রাষ্ট্রীয় নিকুঞ্জ কাঠমান্ডু উপত্যকা গৌতম বুদ্ধের জন্মস্থান লুম্বিনী সগরমাথা রাষ্ট্রীয় নিকুঞ্জ নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল: নাম: বাংলা নাম ও বিশ্ব ঐতিহ্য কমিটির তালিকাভুক্ত ইংরেজি নাম (বন্ধনীতে) অঞ্চল: সংশ্লিষ্ট অঞ্চলের নাম ইউনেস্কো তথ্য: কেন্দ্রের রেফারেন্স সংখ্যা; বিশ্ব ঐতিহ্যবাহী স্থান হিসেবে স্বীকৃতিলাভের বছর; যে বিভাগে স্বীকৃতিলাভ: (i) থেকে (vi) বিভাগের মধ্যে হলে সাংস্কৃতিক এবং (vii) থেকে (x) বিভাগের মধ্যে হলে প্রাকৃতিক বর্ণনা: কেন্দ্রটির সাধারণ বর্ণনা   † চিহ্নিত কেন্দ্রগুলো "বিপন্ন" "Chitwan National Park"। ইউনেস্কো। সংগ্রহের তারিখ ২৮ মে ২০১০।  "Kathmandu Valley"। ইউনেস্কো। সংগ্রহের তারিখ ২৮ মে ২০১০।  "Lumbini, the Birthplace of the Lord Buddha"। ইউনেস্কো। সংগ্রহের তারিখ ২৮ মে ২০১০।  "Sagarmatha National Park"। ইউনেস্কো। সংগ্রহের তারিখ ২৮ মে ২০১০।  প্রবেশদ্বার:  নেপাল
বদর আউলিয়া

বদর আউলিয়া বা বদর শাহ ছিলেন চট্টগ্রামের একজন পীর। ধারণা করা হয় তার সময়কাল ১৪শ শতক। কথিত আছে তার জ্বালানো চাটির আলোয় চট্টগ্রাম ভূত-প্রেত মুক্ত হয় বলে চট্টগ্রামের পুর্বতন নাম হয় চাটিগাঁ। চাটি বা চেরাগের নাম নিয়ে চট্টগ্রাম শহরে চেরাগী পাহাড় নামের একটি পাহাড় এখনো বিদ্যমান আছে। তাকে চট্টগ্রামের বারো আউলিয়ার অন্যতম বিবেচনা করা হয়। এছাড়াও তাকে পাঁচপীরের অন্যতম বিবেচনা করা হয়।প্রচলিত জনশ্রুতি থেকে জানা যায় , পীর বদর যখন চট্টগ্রামে আস্তানা গড়েন তখন চট্টগ্রামে জিন-পরীদের বাসস্থান ছিল।তাদের অত্যাচারে মানুষের জীবন যাপন দুরূহ হয়ে উঠেছিল। এমনি সময়ে একদিন পীর বদর সমুদ্রপথে চট্টগ্রাম অবতরণ করেন। তিনি চট্টগ্রামবাসীদেরকে জিন -পরীদের দৌরাত্ম্য থেকে মুক্তি দেন।এ কিংবদন্তির পেছনে যেটুকু সত্য নিহিত রয়েছে তা হচ্ছে এই যে,চট্টগ্রাম তৎকালে মগ-দস্যুদের কেন্দ্রস্থল ছিল এবং বাংলার প্রথম স্বাধীন সুলতান মোবারক শাহের আমলে (১৩৩৮-১৩৫০ খৃ.)তার সেনাপতি কদল খান গাজীর সহায়তায় শাহ বদরুদ্দীন আল্লামা ওরফে বদর পীর ও তাঁর সহচরগণ মগদেরকে পরাজিত ও বিতাড়িত করে চট্টগ্রামে মুসলিম শাসনের সূচনা করেন । মায়ানমারের টেনাসেরিমের জনগণ তাকে মাদরা বলে ডাকত। আকিয়াবের অধিবাসীদের কাছে তিনি বুদ্ধ আউলিয়া বা বুদ্ধ সাহেব হিসেবে পরিচিত। চট্টগ্রামের অধিবাসীরা তাকে বিভিন্ন নামে ডাকে যেমন, বদর আলম, বদর আউলিয়া, বদর পীর বা পীর বদর ও বদর শাহ। মধ্যযুগীয় বাংলা সাহিত্যে তার নাম ‘শাহ বদর আলম’ হিসেবে পাওয়া যায়। চট্টগ্রাম শহরের আন্দরকিলায় বক্সিরহাটের নিকটবর্তী বদরপট্টি বা বদরপাতি নামক স্থানে বদর আউলিয়ার মাজার অবস্থিত। প্রাচীরবেষ্টিত মাজার কমপ্লেক্সটির পূর্ব দিকে রয়েছে একটি প্রবেশপথ, সমাধিসৌধ ও একটি পাকা কুয়া। চতুর্ভুজাকার সমাধিসৌধটি অত্যন্ত পুরু ও শক্ত প্রাচীর দিয়ে নির্মিত হয়েছে। উপরে ছাদটি সামান্য ঢালু এবং একটি বড় গম্বুজ দ্বারা আচ্ছাদিত। মাজারের পশ্চিম ফাসাদে বেলেপাথরের একটি শিলালিপি রয়েছে। এছাড়া কয়েক খণ্ডে বিভক্ত একটি পাথর কাচের বাক্সে রক্ষিত রয়েছে। জনশ্রুতি অনুযায়ী এই পাথরে চেপে তিনি উপকূলে উপস্থিত হয়েছিলেন।[তথ্যসূত্র প্রয়োজন] ঐতিহাসিকদের ধারণা বদর আউলিয়ার মাজার চট্টগ্রামের প্রাচীনতম ইমারত। মোগল ঐতিহাসিক শিহাব-উদ-দিন তালিশের (আনুমানিক ১৬৬৬ খ্রিষ্টাব্দ) বিবরণে বদর আউলিয়ার মাজারের উল্লেখ আছে। দৈনিক ইত্তেফাকের আর্কাইভে বাংলাপিডিয়ায় বদর আউলিয়া "বাংলাদেশে ইসলাম | পাঠাগার"। www.pathagar.org। সংগ্রহের তারিখ ২০২৩-১২-২৭।  চট্টগ্রামের প্রাচীন ইমারত - প্রথম আলো বাংলাপিডিয়া [১][স্থায়ীভাবে অকার্যকর সংযোগ]